Director Clínic IDI · Vall d'Hebron: Manel Escobar Amores
Som la unitat organitzativa que realitza els serveis de diagnòstic i terapèutica per la imatge i de medicina nuclear a l'àmbit de l' Hospital Universitari Vall d'Hebron de Barcelona.
Treballem conjuntament amb els serveis hospitalaris i els equips d'atenció primària de salut per tal de garantir la continuïtat i qualitat assistencial.
Disposem de la distribució tècnica i de la tecnologia adequada per satisfer les necessitats diagnòstiques i terapèutiques dels pacients als que donem servei.
Informació sobre proves radiològiques de l'RSNA i l'ACR
Prestem els nostres serveis en diferents espais dins de l'Hospital Universitari Vall d'Hebron de Barcelona.
Som un equip multidisciplinar de professionals especialitzats en l'atenció al pacient que precisa de proves diagnòstiques o terapèutiques que es basen en la imatge mèdica, al Centre IDI-Vall d'Hebron realitzem exploracions de:
Els nostres professionals disposen de les aptituds, actituds, capacitats i formació per tal de poder realitzar les proves diagnòstiques necessàries amb la major qualitat i eficàcia, tenint en compte i escoltant les inquietuds, els dubtes i les preferències dels pacients i usuaris.
Treballem al costat dels metges de capçalera i els especialistes mèdics que són els què determinen la necessitat de les proves que realitzem.
En el moment que li donem dia i hora li indicarem on haurà d'anar per realitzar-se l'exploració dins de l'Hospital Universitari Vall d'Hebron.
És important revisar la citació per saber exactament on serà atès.
El seu metge especialista o de capçalera és qui sol·licita l'exploració o tractament per la imatge, per tal de disposar de més i millor informació sobre el seu diagnòstic.
Per tant, són exploracions i proves que no pot sol·licitar directament el pacient.
L'avisarem del dia i hora i on li farem l'exploració (habitualment per carta o per telèfon) aleshores li informarem de la preparació necessària per a realitzar-se la prova.
En algun cas és possible que per causes imprevistes, s'hagi d'anular la cita.
Aleshores l'avisarem amb temps suficient i li proposarem una altre dia i hora.
Si el dia i hora que li ha estat assignat no li és possible assistir, pot demanar canvi de dia i hora contactant per telèfon a la unitat i procurarem adaptar-nos a la seva necessitat.
Tingui en compte que hi ha certa complexitat alhora de realitzar les programacions, així que li demanen que eviti canviar la cita assignada a no ser estrictament necessari.
En el cas que no pugui assistir el dia i hora programats, li demanem que ens avisi amb la màxima antelació possible per tal de poder atendre a una altra persona.
Ha de portar la seva targeta sanitària del CatSalut o de la seva comunitat autònoma.
També és aconsellable que porti un altre document d'identitat (DNI, passaport...)
És important que tingui present a quina unitat l'han citat i la seva ubicació dins de l'hospital.
En el moment de donar-li dia i hora se li indicarà la ubicació de la unitat.
Un cop arribi a la zona indicada, trobarà un monitor on haurà de passar la seva targeta sanitària i li indicarà a on esperar-se i a quina sala es realitzarà la prova.
Tingui en compte que les proves no es realitzen segons l'ordre d'arribada, si no que depèn del tipus d'exploració, dels professionals que l'han de fer i de l'especialitat.
En cas de dubte, estem a la seva disposició en els espais de recepció – secretaria.
En algunes exploracions, el metge que li ha demanat la prova li haurà donat un document anomenat Consentiment Informat.
Ha de portar el full signat el dia de la prova i caldrà que el lliuri a la recepció – secretaria o a la persona que li fa la prova.
En cas que necessiti algun aclariment addicional pot fer les consultes que calguin al nostre personal.
El Consentiment Informant és un document on s'explica la prova a realitzar, quina informació pot aportar i quins beneficis i riscos es poden presentar.
Cal complimentar-lo per les exploracions de Tomografia Computada (TC), Ressonància Magnètica (RM), Densitometries, Gammagrafies i altres proves de medicina nuclear.
Si se li ha de practicar algun tipus de intervenció menor, serà el tècnic o el metge radiòleg qui li donarà la informació i el document a signar.
Per a més informació: http://canalsalut.gencat.cat/ca/detalls/article/consentiment_informat-00003
Un cop finalitzada la prova, no li lliurarem cap paper, ni document.
L'informe del resultat s'integra en el seu historial clínic (Història Clínica Compartida), el metge que ha sol·licitat l'exploració accedirà i l'informarà directament.
Si necessita un justificant de la seva presència en el nostre servei, s'ha de dirigir als punts de recepció – secretaria, on li facilitaran.
Tingui present que es tracta d'un justificant de PRESÈNCIA que, per tal de garantir la confidencialitat, sols indicarà quin dia i quina hora ha entrat al servei i a quina hora s'ha realitzat la prova.
No es donaran detalls del diagnòstic, ni del tractament.
Les proves i exploracions que es fan a IDI · Barcelona són les següents: